Në bazë të nenit 62 të Ligjit të Kulturës (“Gazeta Zyrtare e Republikës së Maqedonisë” nr. 31/98, 49/03, 82/05, 24/07, 116/10, 47/11, 51/11, 136. /12, 23/13, 187/13, 44/14, 61/15, 154/15, 39/16 dhe 18/11), Ministria e Kulturës dhe e Turizmit shpall

KONKURSE VJETORE PËR FINANCIMIN E PROJEKTEVE ME INTERES NACIONAL

NË FUSHA TË CAKTUARA DHE AKTIVITETEVE TË KULTURËS

PËR VITIN 2025

INFORMACIONE TË PËRGJITHSHME

Ministria e Kulturës dhe e Turizmit në Konkurset vjetore për financimin e projekteve me interes nacional në fusha të veçanta dhe aktivitete kulturore për vitin 2025 (në tekstin e mëtejmë: Konkurset vjetore) do të mbështesë projekte që janë në funksion të zhvillimit, promovimit dhe afirmimit të kulturës së Republika e Maqedonisë Veriore në këto fusha:

▪ artet vizuale, arkitekturë dhe dizajn;

▪ veprimtari dramatike;

▪ veprimtari muzeore dhe mbrojtjen e trashëgimisë kulturore jomateriale;

▪ veprimtari bibliotekare;

▪ mbrojtjen e trashëgimisë kulturore të patundshme dhe mbrojtjen e të mirave audiovizuale;

▪ veprimtari letrare dhe botuese;

▪ manifestime dhe festivale në fushën e kulturës;

▪ veprimtari muzikore dhe muzikore-skenike;

▪ bashkëpunim ndërkombëtar;

▪ folklor.

Aplikimet për projekte në fusha dhe aktivitete të veçanta janë pjesë përbërëse e Konkurseve vjetore.

1. PJESËMARRJE NË KONKURSET VJETORE

Personat juridikë dhe fizikë, shtetas të Republikës së Maqedonisë së Veriut kanë të drejtë të marrin pjesë në Konkurset vjetore.

Me persona juridikë nënkuptohen institucionet nga lëmi i kulturës (lokale apo private), Njësitë e vetëqeverisjes lokale, shoqatat, sindikatat, asociacionet, shoqëritë tregtare, tregtarët individual dhe personat e tjerë juridikë të regjistruar në Republikën e Maqedonisë së Veriut në pajtim me ligjin.

Personat juridikë dhe fizikë që kanë pasur projekte të mbështetura nga Ministria e Kulturës në vitet e kaluara duhet t'i kenë përmbushur të gjitha obligimet në pajtim me marrëveshjet e lidhura me Ministrinë e Kulturës. Aplikacionet e paraqitura në Konkurset vjetore nga persona juridikë dhe fizikë të cilët nuk i kanë përmbushur të gjitha obligimet në pajtim me marrëveshjet e lidhura me Ministrinë e Kulturës nuk do të merren parasysh.

Në Konkurset vjetore NUK marrin pjesë institucionet nacionale nga fusha e kulturës.

Personat juridikë, me përjashtim të institucioneve vendore, mund të konkurrojnë në maksimum 2 (dy) fusha me maksimum 2 (dy) projekte në secilën fushë, gjegjësisht një person juridik i njëjtë mund të paraqesë gjithsej 4 ( katër) projekte.

Personat fizikë mund të konkurrojnë në maksimum 2 (dy) fusha me 1 (një) projekt në secilën fushë, gjegjësisht një person fizik i njëjtë mund të paraqesë gjithsej 2 (dy) projekte.

Në fushën e letërsisë dhe botimeve, personat juridikë mund të konkurrojnë me maksimum 10 (dhjetë) projekte ndërsa personat fizikë me 1 (një) projekt.

Kushtet e përgjithshme dhe të veçanta që duhet t'i plotësojë aplikuesi përcaktohen në Konkursin vjetor.

Dokumentacioni i obligueshëm i kërkuar që vërteton plotësimin e kushteve të përgjithshme dhe të veçanta përcaktohet në aplikimet, të cilat janë pjesë përbërëse e Konkurseve vjetore.

Nuk do të merren parasysh këto aplikime: – të dorëzuara pas afatit të përcaktuar në Konkurset vjetore;

– që nuk korrespondojnë me fushën, gjegjësisht aktivitetin e projektit;

– të cilat nuk janë pjesë përbërëse e Konkurseve vjetore;

– të dorëzuara në formë të shtypur në Arkivin e Ministrisë së Kulturës dhe të Turizmit ose me postë;

- të dorëzuara në adresat elektronike të punonjësve të Ministrisë së Kulturës dhe të Turizmit;

– të plotësuara në mënyrë jo të plotë (të gjitha kolonat duhet të plotësohen me të dhëna të përshtatshme);

- për të cilat në shtojcë nuk është dorëzuar dokumentacioni i obligueshëm i përcaktuar në aplikimet, që janë pjesë përbërëse e Konkurseve vjetore.

2.KRITERET DHE MATËSIT NË BAZË TË TË CILËVE DO TË BËHET VLERËSIMI I PROJEKTEVE

Kriteret dhe matësit për vlerësimin e projekteve janë të përfshira në Konkurset vjetore.

3.PËRQINDJA E PJESËMARRJES SË MINISTRISË SË KULTURËS DHE TË TURIZMIT NË FINANCIMIN E PROJEKTEVE

Përqindja e pjesëmarrjes së Ministrisë së Kulturës dhe Turizmit në financimin e projekteve është në pajtim me mjetet e parapara në Buxhetin e Republikës së Maqedonisë së Veriut për vitin 2025 për financimin e projekteve me interes nacional në fusha dhe aktivitete të veçanta.

4.AFATI I DORËZIMI TË APLIKIMEVE

Afati i dorëzimit të aplikacioneve përcaktohet në Konkurset vjetore (përmbyllur me 31.10.2024 deri në orën 15:30)

5. INFORMACIONE TJERA

5.1. MËNYRA E PARAQITJES

Paraqitja për Konkurset vjetore bëhet me aplikim elektronik në Portalin nacionale për shërbime elektronike: [https://uslugi.gov.mk](https://webmail.t.mk/cp/ps/Mail/ExternalURLProxy?d=kultura.gov.mk&u=btudzarovska&url=https://uslugi.gov.mk&urlHash=-8.380332240303521E50#_blank)

5.2. Informimi për rezultatet nga Konkurset vjetore

Aplikantët do të njoftohen për rezultatet e Konkurseve vjetore në pajtim me Ligjin e Kulturës. Për çdo projekt të dorëzuar, përdoruesi do të njoftohet në mënyrë elektronike. Rezultatet e Konkurseve vjetore do të publikohen edhe në faqen e Ministrisë së Kulturës dhe të Turizmit.

Rezultatet e publikuara të Konkurseve vjetore do të përmbajnë informacione për bartësin e projektit, emrin e projektit dhe mjetet e miratuara për realizimin e projektit.

5.3. Informacione shtesë

Informacione shtesë profesionale në lidhje me Konkurset vjetore për secilën fushë mund të merren në adresat e mëposhtme elektronike:

1. Manifestimet – Mandika Niça Bozhinovski

[mandika.nica@kultura.gov.mk](mailto:mandika.nica@kultura.gov.mk)

1. Veprimtaria dramatike – Snezhana Ivanova-Kitanova

[snezana.ivanova@kultura.gov.mk](mailto:snezana.ivanova@kultura.gov.mk)

1. Folklor – Besa Oda Murteza

[besa.murteza@kultura.gov.mk](mailto:besa.murteza@kultura.gov.mk)

1. Veprimtari muzikore – Elena Nikollovska

[elena.nikolovska@kultura.gov.mk](mailto:elena.nikolovska@kultura.gov.mk)

1. Veprimtaria botuese – Vesna Gjurovska

[vesna.gjurovska@kultura.gov.mk](mailto:vesna.gjurovska@kultura.gov.mk)

1. Bashkëpunim ndërkombëtar – Gordana Ivanovska Vellkovska

[gordana.ivelkovska@kultura.gov.mk](mailto:gordana.ivelkovska@kultura.gov.mk)

1. Veprimtaria e bibliotekës – Lumturije Zajazi

[ljumturije.zajazi@kultura.gov.mk](mailto:ljumturije.zajazi@kultura.gov.mk)

1. Veprimtaria muzeore – Abazi Ibush

[ibush.abazi@kultura.gov.mk](mailto:ibush.abazi@kultura.gov.mk)

1. Mbrojtja e trashëgimisë kulturore të patundshme – Elena Pavllova

[elena.pavlova@kultura.gov.mk](mailto:elena.pavlova@kultura.gov.mk)

1. Artet vizuale – Mariella M. Axhigogova

[mariela.adzigogova@kultura.gov.mk](mailto:mariela.adzigogova@kultura.gov.mk)

Përdoruesit do të mund të gjejnë udhëzime teknike dhe mbështetje gjatë regjistrimit dhe procesit të aplikimit në ueb faqen uslugi.gov.mk (<https://uslugi.gov.mk/frequently-asked-questions.nspx>), si dhe nëpërmjet qendrës për kontakt të këtij Portali nacionale për shërbime elektronike.

Ministria e Kulturës dhe e Turizmit